Татяна Бек
Летище

Превод от руски: Светлозар Жеков, 2007

chitanka.info

Ето, нищо от това не става,

може би беда ще стане с мен.

Радиото бурята предава,

ропот — полетът е отменен.

Между нас са преспите в полята

и на ветри — зимните вражди.

Черни, гологлави небесата:

ни луна, ни месец, ни звезди.

Дъх на самота и нещо скрито,

без умора — разговор и смях…

И във всички всичко е разбито.

А защо не страдам като тях…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.